Kajsa Ekis Ekman

Anna Kajsa Helena Langemar «Ekis» Ekman Makboul (født 25. juli 1980 i Stockholm) er en svensk frilansjournalist og forfatter. Hun er spaltist på Aftonbladets kultursider og i Klassekampen. 
Hun har skrevet og holdt foredrag om blant annet handel med kvinner, kapitalisme, Latin-Amerika og surrogati.


== Bøker og skribentvirksomhet ==
Kajsa Ekis Ekman debuterte i 2010 med boken Varat och varan, med undertittelen Prostitution, surrogatmödraskap och den delade människan. Dagens Nyheter betegnet den som «en av årets viktigste bøker», og den er blitt oversatt til engelsk, tysk, spansk og fransk. Boken ledet til en debatt om surrogatmoderskap i Sverige og til at Vänsterpartiet och Feministiskt initiativ tok et standpunkt mot det.
Kajsa Ekis Ekmans bok Skulden (2013) handler om den økonomiske krisen i Europa fra et gresk perspektiv. Den ble oversatt til gresk med tittelen κλεμμένη άνοιξη («Den stjålne våren»). Den vender seg mot myten om den late grekeren. For boken og engasjementet fikk hun prisen Årets svensk-greker 2015.
I Norge har hennes artikler blitt publisert av Klassekampen. Hennes artikler ble i første rekke publisert av Dagens ETC, som i 2022 avskjediget henne for å ville ha formidlet «russisk propaganda».


== Syn ==


=== Kjønn ===
I 2021 utga Ekman boken Om könets existens: tankar om den nya synen på kön, som ifølge Ekman forfekter et «dialektisk» fremfor «idealistisk» kjønnssyn. Hennes poeng er at feminismen alltid har kriget for at man uavhengig av kjønn skal man kunne få hvilken som helst samfunnsmessig rolle. Hun mener at konsekvensen av det nye kjønnssynet blir at de som lever ut en typisk kvinnelig rolle, for eksempel en gutt som leker med dukker, risikerer å bli pådyttet det biologiske kjønnet kvinne, samt at ordet kvinne raderes ut og forsvinner for kvinnebevegelsen.Boken har møtt kritikk blant annet for sin kildebruk, og sprer transfobe skremmebilder. men også fått positiv omtale. I 2021 avlyste det svenske Forum för genusvetenskap et arrangement om boken med begrunnelsen at «Forum för genusvetenskap är inte en plats för transfobi och transhat».


=== Kapitalisme og robotisering ===
Ekman er kapitalismemotstander og fikk Leninprisen i 2020.Ekman har holdt et TedX-foredrag hvor hun ser de siste tretti årene som en høyreoffensiv fra kapitalister som har forsøkt å gjenvinne oljekrisens profitt gjennom tre strategier. Først gjennom en privatisering ved å spise seg inn i velferdssektoren, for det andre gjennom å vie seg til bank- og spekulasjonsvirksomhet i høyere grad, og for det tredje gjennom å senke lønningene og flytte til lavtlønnsland. I Sveriges Televisions program Idévärlden i 2017 sa hun at kapitalismen er anarkistisk av natur.Hun har også fremmet innvendinger mot robotiseringen. Hun har argumentert mot teoretikere som Paul Mason, som mener at robotiseringen vil ta over arbeidet, og at omsorg er en vare som skaper seg selv, med at Mason ikke ser det arbeidet som utføres innen programvare- og omsorgssektoren og at han dermed usynliggjør dette arbeidet.


=== Arbeidsmarkedet ===
Ekman har i flere artikler skrevet om klassesamholdet og de økende kløftene i samfunnet. I 2020 kritiserte hun blant annet at arbeideres dødsulykker ikke får oppmerksomhet i media: «Det blir ingen tråder på nettet der hvor hobbydetektiver forsøker å finne ut av hva som har skjedd. Det blir ingen velferd der partiene forsøker å overgå hverandre i hvem som gjør mest. Og bedriftene blir nesten aldri tiltalt for å ha forårsaket arbeiderens død. Det er som om hele Sverige stille har akseptert at vårt land skal bygges til prisen av at arbeidere, spesielt østeuropeere, ofres.»


== Propalestinsk aktivisme ==
Kajsa Ekis Ekman var sommeren 2015 med som aktivist ombord på et fartøy i Ship to Gaza-aksjonen for å protestere mot Israels blokade av Gazastripen. Fartøyet ble stormet av det israelske forsvaret, og hun satt en uke i Givonfengselet i Ramla. Hun mener at Israel som stat er «bygget på okkupasjon, fordrivning av mennesker samt apartheid».


== Bibliografi ==
Varat och varan : prostitution, surrogatmödraskap och den delade människan. Stockholm: Leopard. 2010. ISBN 978-91-7343-272-6. 
Being and being bought : prostitution, surrogacy and the split self. North Melbourne, Vic: Spinifex Press. 2013. ISBN 978-1-74219-876-7. 
L'être et la marchandise : prostitution, maternité de substitution et dissociation de soi. Québec: M éd. 2013. ISBN 9782923986647. 
Ware Frau : Prostitution, Leihmutterschaft und der gespaltene Mensch. Berlin: Orlanda. 2016. ISBN 9783944666266. 
Skulden : eurokrisen sedd från Aten. Stockholm: Leopard. 2013. ISBN 978-91-7343-406-5. 
Klemmeni anixi : to chroniko tis krisis me ti matia tis souidhis dimosioghrafou. [Athina]: Ekdhosis Kedhros. 2014. ISBN 9789600445091. 
Texter 1998-2015. Stockholm: ETC. 2015. ISBN 978-91-88029-13-3. 
Om könets existens - tankar om den nya synen på kön Stockholm: Polaris. 2021. ISBN 9789177954552


== Priser ==
Jan Myrdals lilla pris – Robespierrepriset 2010
Årets svensk-greker 2015 Kåret av Nemnden for kulturelt samarbeide mellom Sverige og Hellas.
Sara Lidman-prisen 2016
Leninprisen, 2020


== Referanser ==


== Eksterne lenker ==
Kajsa Ekis Ekmans blogg
Kajsa Ekis Ekmans artikler på nettstedet steigan.no
Litterær lunsj med Kajsa Eikis Ekman ved Bergen Offentlige Bibliotek 11. november 2016